Niukaslas (Vajomingas)

Niukaslas () – miestas Jungtinėse Amerikos Valstijose, Vajomingo šiaurės rytuose, netoli Pietų Dakotos ribos ir Juodųjų kalnų. Vestono apygardos administracinis centras. 2020 m. JAV gyventojų surašymo duomenimis, mieste gyveno 3 374 gyventojai. Naftos perdirbimas. Vyksta rodeo varžybos.

 Istorija 
Miestas įkurtas 1889 m. kaip geležinkelio terminalas, pavadintas pagal Niukaslą prie Taino Jungtinėje Karalystėje. Iš pradžių miestas vertėsi angliakasyba, bet netoliese atradus naftos telkinių, miestas tapo naftos perdirbimo centru.Newcastle, Wyoming. www.britannica.com. Nuoroda tikrinta 2024-07-04.

 Gyventojai 
2020 m. JAV gyventojų surašymo duomenimis, mieste gyveno 85,74 % baltųjų, 6,67 % lotynoamerikiečių, 3,82 % mišrios rasės, 1,99 % indėnų, 0,65 % afroamerikiečių, 0,53 % azijiečių, 0,47 % kitų rasių ir 0,12 % Ramiojo vandenyno salų kilmės gyventojų.Newcastle city, Wyoming. data.census.gov. Nuoroda tikrinta 2024-07-04.

miniatiūra|left|232x232px|Biblioteka

 Šaltiniai 

Kategorija:Vajomingo miestai